

***Humanity in Action* Босна и Херцеговина**

**објављује позив за достављање пријава за учешће у пројекту**

**ПОТИЦАЊЕ ДЕМОКРАТСКИХ ВРИЈЕДНОСТИ И АКТИВНОГ ГРАЂАНСТВА МЕЂУ МЛАДИМА 2023/24**

Humanity in Action BiH *дванаесту* годину заредом организује пројекат [“Потицање демократских вриједности и активног грађанства међу младима”](https://humanityinaction.org/bosnia-herzegovina-programs/edvacay-fellowship/), уз подршку National Endowment for Democracy (NED). Програм је фокусиран на трансфер знања о демократским принципима и људским правима, стимулисање критичког размишљања о осјетљивим питањима у друштву, те потицање развоја комуникацијских и истраживачких вјештина младих учесника\_ца.

Позив се примарно односи на студенте\_ице додипломског студија на свим високошколским установама у Босни и Херцеговини, али и пријаве студената\_тица са виших година ће се узети у разматрање.

Програм се састоји из сљедећих компоненти:

>> **Деветодневни едукацијски програм у Сарајеву** (09. – 17. децембар 2023. године – ТBC) првенствено има за циљ преношење знања о различитим моделима демократије, демократским вриједностима, основним постулатима активног грађанства и демократске политичке културе, људским правима, национализму и идентитету, те омладинском активизму.

>> **Индивидуално истраживање** (децембар 2023. - март 2024. године) ће омогућити учесницима\_ама да уз додијељеног ментора истражују питање од њиховог интереса које се у ширем смислу односи на постојеће препреке које онемогућавају ефикасно учешће младих у њиховим заједницама, односно на примјену дискриминације или кршења људских права младих.

>> **Тродневни тренинг у Неуму** (април 2024. године) представља прилику за презентацију истраживања и развој вјештина из области пројектног и финансијског менаџмента.

>> **Имплементација групних пројеката** (април – јуни 2024. године) уз примјену знања и вјештина стечених у претходним фазама програма.

>> **Промоција резултата групних пројеката** (јули – аугуст 2024. године) у медијима и локалним заједницама у којима су имплементирани.

>> **Завршна церемонија у Сарајеву** (септембар 2024. године) са додjелом цертификата и презентацијом реализованих пројеката.

**Све трошкове сноси организатор.**

Пријавите се **до 11. новембра 2023. године до поноћи** преко формулара који се налази на линку: https://humanityinaction.wufoo.com/forms/obrazac-za-prijave-na-pdviagmm-202324

Више информација на:

[z.markovic@humanityinaction.org](mailto:z.markovic@humanityinaction.org)

https://humanityinaction.org/bosnia-herzegovina-programs/edvacay-fellowship/